September 30, 2014 October 30, 2018 JivansutraHindi Stories
Devotional Story in Hindi for Devotees
दान आवश्यकता देखता है कारण नहीं SA Express vlieg weer volgende week | Netwerk24
SA Express vlieg weer volgende week
Deur Francois Williams 15 Augustus 2018 11:50
Die eerste vlugte van SA Express sal volgende week hervat nadat die lugdiens in Mei gedwing is om vlugte te staak.
’n SA Express Q400.
Die staat se streeklugdiens is in Mei gestrand gelaat nadat die Burgerlugvaartowerheid probleme opgetel het met die lugdiens se vliegtuiginstandhouding asook die lugvaardigheid van 9 van sy 21 vliegtuie.
Die Burgerlugvaartowerheid het reeds in Junie SA Express se vliegtuiginstandhoudingsertifikaat heringestel.
Hy het onlangs aangekondig hy het die lugvaardigheidsertifikate vir twee van SA Express se vliegtuie heringestel.
Volgens Pravin Gordhan, minister van openbare ondernemings, spruit die lugdiens se probleme uit topbestuur wat nie die nodige integriteit aan die dag gelê het nie. Hy het die omdraaispan by SA Express lof toegeswaai, insluitend Siza Mzimela, ’n vorige hoof van die lugdiens wat haar dienste gratis aanbied om SA Express as waarnemende uitvoerende hoof reg te ruk.
Daar is uitdagings om salarisse en vir vliegtuig-onderdele te betaal.
SA Express het likiditeitsprobleme ondanks die staatswaarborg van R1,74 miljard wat die lugdiens gekry het. Onmiddellike herkapitalisering word vereis.
Hoewel daar ’n nuwe direksie is, het SA Express nog nie weer heeltydse uitvoerende en finansiële hoofde nie. Die kabinet het die nuwe direksie in Mei aangestel.
Gesprekke met die direksie van die Suid-Afrikaanse Lugdiens duur voort om onmiddellike besparings te probeer beding.
Meer oor: Suid-Afrikaanse Lugdiens | Sa Express | Pravin Gordhan | Lugdienste | Staatsondernemings
‘Basta met bonusse by staatsfirmas wat verliese ly’
Pravin Gordhan: Dis moeilik om korrupsie uit te wis
Hulp van R59 mjd. vir Sanral, SAL ‘nie bespreek’
Tesourie slaan vure dood oor koste van stimulus